Foto: AFP «Real» klubi yozgi transferlar oynasi uchun 2ta strategiyani ishlab chiqqan, deb yozadi El Confidencial. Birinchi variant – «Chelsi» yarimhimoyachisi Eden Azar, «Ayntraxt» hujumchisi Luka Yovich va erkin agent sifatida «PSJ» yarimhimoyachisi Adrian Rabo transferini amalga oshirish. Bu madridliklarga 200 million yevroga tushadi. Ikkinchi variant qimmatroq va «Manchester Yunayted» yarimhimoyachisi Pol Pogba bilan «Liverpul» hujumchisi Sadio Mane transferini ko‘zda tutadi. Buning uchun «Real» kamida 150 million yevro sarflashi kerak. Bundan tashqari, futbolchilarga va ularning agentlariga ham bonus berishi lozim bo‘ladi. Taxminga ko‘ra, «Real» yakunda arzonroq variantni tanlaydi.